Stesen kereta api Seremban

Stesen kereta api Seremban ialah sebuah stesen kereta api terletak di pusat bandar raya Seremban, Negeri Sembilan, Malaysia. Stesen ini menyediakan perkhidmatan KTM ETS dan KTM Komuter Laluan Batu Caves–Pulau Sebang/Tampin. Sejarah Stesen ini dibina pada antara tahun 1904 hingga tahun 1910 dengan kos sebanyak RM 26,000.00, berkhidmat untuk beberapa buah syarikat kereta api zaman awal sebelum Keretapi Tanah Melayu mengambil alih pengurusan semua laluan kereta api di Tanah Melayu pada tahun 1948. Stesen ini pernah menyediakan perkhidmatan KTM Antarabandar dan juga pengangkutan barangan. Dari 6 Februari 1994 hingga 12 April 1994, stesen ini dijalankan pemodelan semula yang ektensif sebagai persediaan untuk perkhidmatan KTM Komuter bagi laluan Rawang–Seremban. Kerja-kerja pengubahsuaian menyaksikan penaiktarafan prasarana baharu dalam stesen dan juga penaikan aras semua platform untuk memudahkan penumpang naik dan turun tren. Perkhidmatan Stesen ini menyediakan perkhidmatan berikut: ETS Padang Besar–JB Sentral (Platinum) Butterworth–JB Sentral (Platinum dan Gold) Butterworth–Segamat KL Sentral–JB Sentral KTM Komuter Laluan Batu Caves–Pulau Sebang/Tampin Seni bina Stesen ini pada dasarnya digayakan supaya berbentuk terlalu mudah dan terdiri daripada sebuah bangunan satu-tingkat berbentuk segi empat panjang yang menampung: pejabat-pejabat di separuh stesen bahagian selatan; dan ruang menjual tiket serta ruang penumpang di separuh stesen bahagian utara. Pintu masuk bata-dan-lepa juga dibekalkan dalam reka bentuk awal. Selain itu, stesen ini menonjolkan serambi muka yang disangga oleh rasuk kayu terukir yang dihiasi dengan motif lengkok. Stesen Keretapi Seremban dilitupi oleh dua lapis bumbung rabung miring: bumbung atas yang lebih kecil dan mempunyai tebeng layar bersilang dengan bumbung di bawahnya. Sebuah menara jam putih dibina di atas bumbung bangunan, dihiasi dengan kubah bawang. Bahagian bumbung yang atas juga dihiasi dengan ukiran kayu dan kemuncak-kemuncak kecil pada tubir atasnya. Lihat juga Stesen Seremban Sentral Rujukan